CELEX: C2004/118/56
Language: fi
Date: 2004-04-30 00:00:00
Title: Yhteisöjen tuomioistuimen määräys (neljäs jaosto) 29 päivänä huhtikuuta 2004 asiassa C-202/03 (Tribunale amministrativo regionale per la Lombardian, sezione staccata di Brescia, esittämä ennakkoratkaisupyyntö), DAC SpA vastaan Azienda Ospedaliera ”Spedali Civili” di Brescia (Työjärjestyksen 104 artiklan 3 kohta — Direktiivi 89/665/ETY — Julkisia hankintoja koskeviin sopimuksiin liittyvät muutoksenhakumenettelyt — Väliaikaiset toimenpiteet ante causam)

30.4.2004   
            
            
               FI
            
            
               Euroopan unionin virallinen lehti
            
            
               C 118/31
            
         
      YHTEISÖJEN TUOMIOISTUIMEN MÄÄRÄYS
   
   (neljäs jaosto)
   29 päivänä huhtikuuta 2004
   asiassa C-202/03 (Tribunale amministrativo regionale per la Lombardian, sezione staccata di Brescia, esittämä ennakkoratkaisupyyntö), DAC SpA vastaan Azienda Ospedaliera ”Spedali Civili” di Brescia (1)
   
   (Työjärjestyksen 104 artiklan 3 kohta - Direktiivi 89/665/ETY - Julkisia hankintoja koskeviin sopimuksiin liittyvät muutoksenhakumenettelyt - Väliaikaiset toimenpiteet ante causam)
   (2004/C 118/56)
   Oikeudenkäyntikieli: italia
   Asiassa C-202/03, jonka Tribunale amministrativo regionale per la Lombardia, sezione staccata di Brescia (Italia) on saattanut EY:n perustamissopimuksen EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa DAC SpA vastaan Azienda Ospedaliera ”Spedali Civili” di Brescia, Pellgrini SpA.n osallistuessa asian käsittelyyn, ennakkoratkaisun julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY (EYVL L 395, s. 33) 1 artiklan 3 kohdan ja 2 artiklan 1 kohdan a alakohdan, sellaisena kuin tämä direktiivi on muutettuna julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetulla neuvoston direktiivillä 92/50/ETY (EYVL L 209, s. 1), tulkinnasta, yhteisöjen tuomioistuin (neljäs jaosto), toimien kokoonpanossa: jaoston puheenjohtaja J. N. Cunha Rodrigues (esittelevä tuomari) sekä tuomarit J.-P. Puissochet ja K. Lenaerts, julkisasiamies: P. Léger, kirjaaja: R. Grass, on 29.4.2004 antanut määräyksen, jonka määräysosa on seuraava:
   Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY 2 artiklan 1 kohdan a alakohtaa, sellaisena kuin tämä direktiivi on muutettuna julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetulla neuvoston direktiivillä 92/50/ETY, on tulkittava siten, että jäsenvaltioilla on velvollisuus antaa muutoksenhakuelimille pääasiassa nostetusta kanteesta riippumatta toimivalta ryhtyä väliaikaisiin toimenpiteisiin, mukaan lukien toimenpiteet julkisen hankintasopimusmenettelyn täytäntöönpanon keskeyttämiseksi tai sen keskeyttämisen varmistamiseksi.
   
      (1)  EUVL C 171, 19.7.2003.